CELEX: 62013CN0209
Language: mt
Date: 2013-04-18 00:00:00
Title: Kawża C-209/13: Rikors ippreżentat fit- 18 ta’ April 2013 — Ir-Renju Unit tal-Gran Brittanja u l-Irlanda ta’ Fuq vs Il-Kunsill tal-Unjoni Ewropea

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/22
            
         Rikors ippreżentat fit-18 ta’ April 2013 — Ir-Renju Unit tal-Gran Brittanja u l-Irlanda ta’ Fuq vs Il-Kunsill tal-Unjoni Ewropea
   (Kawża C-209/13)
   2013/C 171/44
   Lingwa tal-kawża: l-Ingliż
   
      Partijiet
   
   
      Rikorrenti: Ir-Renju Unit tal-Gran Brittanja u l-Irlanda ta’ Fuq (rappreżentanti: E. Jenkinson, S. Behzadi-Spencer, aġenti, M. Hoskins QC, P. Baker QC, V. Wakefield, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill 2013/52/UE li tawtorizza kooperazzjoni msaħħa fil-qasam tat-taxxa fuq it-tranżazzjonijiet finanzjarji (1); u
            
         
               —
            
            
               tikkundanna lill-Kunsill għall-ispejjeż tar-Renju Unit marbuta ma’ din il-kawża.
            
         
      Motivi u argumenti prinċipali
   
   L-ewwel motiv huwa bbażat fuq l-allegazzjoni li d-Deċiżjoni tal-Kunsill 2013/52/UE tmur kontra l-Artikolu 327 TFUE minħabba li tawtorizza l-adozzjoni ta’ taxxa fuq it-tranżazzjonijiet finanzjarji (iktar ’il quddiem it-“TTF”) b’effetti extraterritorjali li ma josservawx il-kompetenzi, id-drittijiet u l-obbligi tal-Istati li ma humiex qegħdin jipparteċipaw f’din il-kooperazzjoni.
   It-tieni motiv huwa bbażat fuq l-allegazzjoni li d-Deċiżjoni tal-Kunsill 2013/52/UE hija illegali minħabba li tawtorizza l-adozzjoni ta’ TTF b’effetti extraterritorjali li fir-rigward tagħhom ma hemm ebda ġustifikazzjoni fid-dritt internazzjonali konswetudinarju.
   It-tielet motiv huwa bbażat fuq l-allegazzjoni li d-Deċiżjoni tal-Kunsill 2013/52/UE tmur kontra l-Artikolu 332 TFUE minħabba li tawtorizza kooperazzjoni msaħħa fil-qasam ta’ TTF, li l-implementazzjoni tagħha neċessarjament ser tikkawża piżijiet għall-Istati li ma humiex qegħdin jipparteċipaw f’din il-kooperazzjoni.
   
      (1)  Deċiżjoni tal-Kunsill 2013/52/UE, tat-22 ta’ Jannar 2013, li tawtorizza kooperazzjoni msaħħa fil-qasam tat-taxxa fuq it-tranżazzjonijiet finanzjarji (ĠU L 22, p. 11).